ابان بن عثمان

ابان بن عثمان  ابان بن عثمان بن عفان بن ابو العاص بن امیہ بن عبد شمس اموی قریشی، آپ کی والدہ عمرو بنت جندب بن عمرو دوسی ہیں، کنیت ابو سعید۔ آپ کی جائے پیدائش و وفات مدینہ منورہ ہے،
سیرت و مغازی میں سب سے پہلے تالیف کرنے والوں میں ابان بن عثمان کا نام آتا ہے ان کی ولادت 20ھ اور وفات 100ھ ہے، تابعین میں انھوں نے حدیث فقہ اور مغازی کے عالم کی حیثیت سے شہرت پائی۔ مغازی کی سب سے پہلی کتاب انھوں نے مرتب کی جسے مغیرہ بن عبد الرحمن نے روایت کیا تھاالطبقات الکبریٰ، ابن سعد، جلد 5صفحہ156 مغیرہ بن عبد الرحمن نے کچھ مغازی ابان بن عثمان سے روایت کیے تھے تاریخ یعقوبی نے بھی اس کا ذکر کیا ہےتاریخ یعقوبی جلد1 صفحہ3 بعد کے سیرت نگاروں نے بطور سیرت نگار کی بجائے بطور راوی ان کا ذکر کیا انھیں صاحب المغازی سے زیادہ شہرت بطور محدث مسلمہ ہے کیونکہ ان کے بیٹوں عبد الرحمن، ابو الزناد اور الزہری نے ان سے روایت کی ہے۔
مغازی میں ان کی اصطلاحی معنوں میں کتاب نہ تھی بلکہ سیرت کے بارے میں اخبار کا مجموعہ تھا۔ اس مجموعے سے بھی آگے کچھ منتقل تو نہ ہوا لیکن اس مجموعے نے ابان بن عثمان کو مغازی یا سیرت کا پہلامؤلف بنا دیا۔اردو نثر میں سیرت رسول، صفحہ 94، ڈاکٹر انور محمود خالد، اقبال اکیڈمی پاکستان لاہور 1989ء کبار تابعین میں آپ کا شمار ہوتاہے، جنگ جمل میں عائشہ رضی اللہ عنہا کا ساتھ دیا، مدینہ کے دس فقہا میں سے ایک ہیں، بہت کم احادیث آپ سے مروی ہیں، سیرت نبوی کے موضوع پر سب سے پہلے انھوں نے ہی لکھا، ان کی کتاب المغازی عہد اسلام کی قدیم کتب میں شمار ہوتی ہے۔ عبدالملک بن مروان کے زمانے میں83-76ھ تک مدینہ منورہ کے گورنر رہے۔ 83ھ میں معزول ہوئے۔ بقیہ زندگی امارت وسیاست سے دور رہے، علم کے لیے اپنے آپ کو پوری طرح سے فارغ کر لیا تھا۔ آخر عمر میں آپ کو فالج ہو گیا اور تھوڑا سا بھراپن آ گیا تھا۔ سن 105ھ میں آپ کا انتقال ہو گیا۔[تاريخ أمراء المدينة المنورة ص84 ـ التاريخ الشامل للمدينة المنورة ج1/388]الطبقات الكبرىالوافي بالوفيات

 حوالہ جات 

زمرہ:آٹھویں صدی کی عرب شخصیات
زمرہ:اسلام کے مسلمان مورخین
زمرہ:اموی خاندان
زمرہ:بنو امیہ
زمرہ:تابعی راویان حدیث
زمرہ:تابعین
زمرہ:خلفائے راشدین کے بچے
زمرہ:ساتویں صدی کی عرب شخصیات
زمرہ:سنی حکمران
زمرہ:عرب کے مسلمان مورخین اسلام
زمرہ:علمائے اہلسنت
زمرہ:محدثین
زمرہ:مدینہ کے اموی گورنر
زمرہ:مسلم مذہبی شخصیات
زمرہ:105ھ کی وفیات
زمرہ:684ء کی وفیات

زمرہ:723ء کی وفیات
زمرہ:خلفا کے بیٹے
زمرہ:بہرے افراد
زمرہ:فقہاء مدینہ منورہ
زمرہ:ساتویں صدی کے مؤرخین